
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 574 

28 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του νομικού προσώπου «Αθλητικό Κέντρο Δή¬ 
μου Τρίπολης». 1 

Σύσταση Τεχνικής Υπηρεσίας της Ιερός Μητροπόλε- 

ως Ξάνθης και Περιθεωρίου. 2 

Σύσταση Τεχνικής Υπηρεσίας της Ιερός Μητροπόλε- 

ως Κερκύρας, Παξών και Διαποντίων Νήσων. 3 

Σύσταση Τεχνικής Υπηρεσίας της Ιερός Μητροπόλε- 
ως Δρυϊνουπόλεως, Πωγωνιανής και Κονίτσης. 4 


ΑΠΟΦΑΣΕΙ Σ 

Αριθ. 3236 (1) 

Τροποποίηση του Οργανισμού Εσωτερικής Υπηρεσίας του 
νομικού προσώπου «Αθλητικό Κέντρο Δήμου Τρίπολης». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν.2539/1997 (ΦΕΚ 
244/Α/4.12.1997) που αφορά τη συγκρότηση της Πρωτο¬ 
βάθμιας Τοπικής Αυτοδιοίκησης. 

2. Τις διατάξεις του άρθρου 12 του Ν.1188/1981 «Περί 
κυρώσεως καταστάσεως προσωπικού ΟΤΑ» όπως αυτό 
αντικαταστάθηκε από το άρθρο 26 του Ν.1832/1989 και 
τηνπαρ. 5του άρθρου 8του Ν.2307/1995 σχετικά με την 
προσαρμογή της νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις. 

3. Τις διατάξεις των άρθρων 198 παρ. 3 και 203 Δημοτι¬ 
κού και Κοινοτικού Κώδικα Π.Δ/τος 410/1995 όπως ισχύ¬ 
ουν με τις τροποποιήσεις τους. 

4. Τις διατάξειςτου Ν.2503/1997 (ΦΕΚ 107,τ.Α') σχετικά 
με τη διοίκηση, οργάνωση, στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις. 

5. Την 4158/30.3.2001 απόφασή μας που αφορά την 
προσαρμογή της συστατικής πράξης του «Αθλητικού Κέ¬ 
ντρου Δήμου Τρίπολης» στις διατάξεις του άρθρου 203 
Δημοτικού και Κοινοτικού Κώδικα Π.Δ/τος 410/1995. 


6. Τις διατάξειςτου άρθρου 14του Ν.2880/2001 (ΦΕΚ 
9/Α730.1.2001) που αφορά το πρόγραμμα «ΠΟΛΙΤΕΙΑ» 
για τη μεταρρύθμιση και τον εκσυγχρονισμό της Δημό¬ 
σιας Διοίκησης και άλλες διατάξεις. 

7. Τις διατάξειςτου Ν.2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης όπως ισχύει με τις τροποποι¬ 
ήσεις του. 

8. Τις διατάξεις του άρθρου 27 του Ν.2081/1992 με το 
οποίο προστέθηκε το νέο άρθρο 29 Α του Ν. 1558/1985 για 
τον έλεγχο δαπανών που προκαλούν οι κανονιστικές διοι¬ 
κητικές πράξεις. 

9. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών Ν.Π.Δ.Δ. 

10. Τις διατάξεις του Π.Δ/τος 50/2001 (ΦΕΚ 39/Α7 
5.3.2001) όπως τροποποιήθηκαν με τις διατάξειςτου Π.Δ. 
347/2003 (ΦΕΚ 315/31.12.2003) και αφορούν τον καθορι¬ 
σμό των προσόντων διορισμού σε θέσεις φορέωντου Δη¬ 
μόσιου Τομέα. 

11. Τις διατάξειςτου Ν.3320/2005 (ΦΕΚ48/Α/23.2.2005 
που αφορά ρυθμίσεις θεμάτων για το προσωπικό του Δη¬ 
μοσίου και των νομικών προσώπων του ευρύτερου δημό¬ 
σιου τομέα και για τους ΟΤΑ. 

12. Την 14/2002 απόφαση του Διοικητικού Συμβουλίου 
του «Αθλητικού Κέντρου Δήμου Τρίπολης» με την οποία 
καταρτίστηκε και ψηφίστηκε ο Οργανισμός Εσωτερικής 
Υπηρεσίας του νομικού προσώπου. 

13. Την 9939/25.7.2002 απόφασή μας (ΦΕΚ 1098/Β/ 
22.8.2002) που αφορά την επικύρωση της 14/2002 από¬ 
φασης του Διοικητικού Συμβουλίου του «Αθλητικού Κέ¬ 
ντρου Δήμου Τρίπολης», σχετικά με την κατάρτιση και ψή¬ 
φιση του Οργανισμού Εσωτερικής Υπηρεσίας του νομι¬ 
κού προσώπου. 

14. Την 43/2004 απόφαση του Διοικητικού Συμβουλίου 
του Αθλητικού Κέντρου Δήμου Τρίπολης που αφορά την 
τροποποίηση του Οργανισμού Εσωτερικής Υπηρεσίας 
του νομικού προσώπου με την οποία συστήνονται νέες θέ¬ 
σεις και καταργούνται ισάριθμες προκειμένου να κατα¬ 
στεί πιο εύρυθμη η λειτουργία του νομικού προσώπου. 

15. Την 582/2004 απόφαση του Δημοτικού Συμβουλίου 
Τρίπολης με την οποία παρέχεται η σύμφωνη γνώμη του 
για την τροποποίηση του Οργανισμού Εσωτερικής Υπη¬ 
ρεσίας του «Αθλητικού Κέντρου Δήμου Τρίπολης». 

16. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ του Νομού που περιλαμβάνεται 
στο 1/28.2.2005 πρακτικό του, αποφασίζουμε: 

Επικυρώνουμε την 43/2004 απόφαση του Διοικητικού 
Συμβουλίου του «Αθλητικού Κέντρου Δήμου Τρίπολης» 
Νομού Αρκαδίας που αφορά την τροποποίηση του Οργα¬ 
νισμού Εσωτερικής Υπηρεσίας του νομικού προσώπου, ο 
οποίος έχει ως κατωτέρω: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΑΘΛΗΤΙΚΟΥ ΚΕΝΤΡΟΥ ΔΗΜΟΥ ΤΡΙΠΟΛΗΣ 

Οι Υπηρεσίες του Αθλητικού Κέντρου Δήμου Τρίπολης 
λειτουργούν σε επίπεδο Διεύθυνσης σύμφωνα υπ’ αριθμ. 
4158/30.3.2001 συστατική πράξη προσαρμογής του. 

α) Σε επίπεδο Δ/νσης Γυμναστηρίων μετά εξής τμήματα: 

1. Διοικητικών και Οικονομικών Υπηρεσιών. 

2. Συντήρησης και κατασκευής Αθλητικών Εγκαταστά¬ 
σεων. 

3. Αθλητικών και Πολιτιστικών Δραστηριοτήτων. 

Άρθρο 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - 

ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου 

2. Εισηγείται στο Διοικητικό Συμβούλιο για τη στελέχω- 
ση με προσωπικό του τμήματος του και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού χώρου άθλησης . 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού χώρου άθλησης σε θέματα 
συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφαση του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

8. Σε συνεννόηση με το Συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για τη διεξαγωγή Αθλητικών 
και Πολιτιστικών εκδηλώσεων. 

10. Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Δημοτικό χώρο άθλησης. 

12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σ’ ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Άρθρο 3 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργα¬ 
ζομένους στο Δημοτικό χώρο άθλησης. 


2. Τηρεί ενημερωμένους μ’ όλα τα απαραίτητα στοιχεία 
στους Υπηρεσιακούς Ατομικούς Φακέλους των εργαζο¬ 
μένων στο Δημοτικό χώρο άθλησης. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό χώρο άθλησης. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων τμημάτων ή Γ ραφείων 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ ό,τι αφορά τους εργαζομένους 
στο Δημοτικό χώρο άθλησης εισηγούμενος ανάλογα στο 
Διοικητικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου. 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

9. Παρακολουθεί την κίνηση Εσόδων - Εξόδων του Δη¬ 
μοτικού χώρου άθλησης κατά τομέα δραστηριότητας και 
ενημερώνει έγκαιρατις ενδιαφερόμενες υπηρεσίες καιτο 
Διοικητικό Συμβούλιο. 

10. Προσδιορίζει τις τακτικές ανάγκες του Δημοτικού 
χώρου άθλησης σε ετήσια βάση και προβαίνει στην προ¬ 
μήθεια διαφόρων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Δημοτικό χώρο άθλησης 
σύμφωνα με τις διατάξεις που ισχύουν για τα Ν.Π.Δ.Δ. 
των ΟΤΑ. 

12. Φροντίζει για τη σύνταξη,προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού χώρου άθλησης. 

14. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρ/μου, Ι.Κ.Α. 
κ.λ.π. σύμφωνα με τις ισχύουσες διατάξεις των ΟΤΑ. 

15. Παραλαμβάνει και φυλάσσειτο υλικό που προορίζε¬ 
ται για το Δημοτικό χώρο άθλησης. 

16. Φροντίζει για τη διανομή του υλικού σύμφωνα με τον 
προορισμό τους. 

17. Προβαίνει σε καταστροφή και εκποίηση του άχρη¬ 
στου υλικού. 

18. Τηρείτο απαιτούμενα βιβλία κ.λ.π. σύμφωνα με τις 
διατάξεις περί Ν.Π.Δ.Δ. των ΟΤΑ. 

19. Συνεργάζεται με τα άλλα τμήματα ή Γ ραφείο για θέ¬ 
ματα συναρμοδιότητας. 

20. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού χώρου άθλησης για την 
άμεση παροχή υγιεινομικής περίθαλψης στους ευρισκό¬ 
μενους στους χώρους του Δημοτικού χώρου άθλησης. 

21. Έχει την δυνατότητα να εξουσιοδοτήσει εγγράφως 
κάποιον υπάλληλο του τμήματος ή Γ ραφείου του για τη 
διεκπεραίωση οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ 
ΚΑΙ ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για την φύλαξη, συντήρηση, επισκευή του 
υλικού και μέσων εξοπλισμού του Δημοτικού χώρου 
άθλησης. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή¬ 
θεια τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματος του και εισηγείται σχετικά στο 
Διοικητικό Συμβούλιο. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά την συντήρηση των 
εγκαταστάσεων και του υλικού. 

9. Συνεργάζεται με το άλλο τμήμα ή Γραφείο για θέμα¬ 
τα συναρμοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων ενός Δημοτικού χώρου άθλη¬ 
σης και συγκεκριμένα: 

• των κτιριακών εγκαταστάσεων 

• των ηλεκτρολογικών εγκαταστάσεων 

• των υδραυλικών και θερμούδραυλικών εγκαταστά¬ 
σεων 

• των υπαίθριων εγκαταστάσεων 

• των αναβατήρων χιονοδρομικών κέντρων 

• των ξυλουργικών εγκαταστάσεων 

• της πισίνας των χλοοταπήτων οτων κήπων - παρτεριών 

• κλάδεμα, κόψιμο χόρτων, λίπανση, ράντισμα, σκάψιμο. 

11 .Την ευθύνη της χάραξης των γραμμών σε οποιοδή- 

ποτε Αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή την κάνει το εν λόγω 
τμήμα. 

Μόνο στην περίπτωση που οι γραμμές φαίνονται και 
απλώς και απλώς χρειάζονται φρεσκάρισμα για τον συ¬ 
γκεκριμένο αγώνα ποδοσφάιρου,τότε το φρεσκάρισμα 
γίνεται από τον υπάλληλο κλάδου ΥΕ φύλακακ - Γ εν. Κα¬ 
θηκόντων Εργάτη, που έχει υπηρεσία στο γήπεδο αυτό. 

13. Φροντίζει για τη συντήρηση και τον καθαρισμό της 
πισίνας σε καθημερινή βάση, παρακολούθηση της καταλ¬ 
ληλότητας του νερού (ΡΗ και χλωρίου) και αποστολή 
δείγματος νερού για μικροβιολογικό έλεγχο σύμφωνα με 
τον Κανονισμό Λειτουργίας του Νομικού Προσώπου Δη¬ 
μοσίου Δικαίου του Δημοτικού χώρου άθλησης. 

14. Όταν γίνεται η ετήσια συντήρηση του Κολυμβητηρί¬ 
ου αυτό θα παραμείνει κλειστό κατά τη διάρκεια των ερ¬ 
γασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

Κάθε εργασία, τροποποίηση, αλλαγή επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του Δημοτικού χώρου άθλησης γίνεται σύμ¬ 
φωνα με τις ισχύουσες διατάξεις. 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των Μηχανολογικών εγκαταστάσεων 


από αρμόδιο μηχανικό της Τεχνικής Υπηρεσίας του Δή¬ 
μου και ελλείψει αυτής από την αρμόδια υπηρεσία της Πε¬ 
ριφέρειας. 

Όπου λειτουργούν καυστήρες, λέβητες ΒΟΙΕΕΕΒ υπο¬ 
χρεωτικά θα γίνει συντήρηση τουλάχιστον δυο φορές το 
χρόνο, α) είτε από υπάλληλο αντίστοιχης ειδικότητας, 
β) είτε από ειδικό ιδιωτικό συνεργείο συντήρησης και θα 
διακόπτεται η λειτουργία του κολυμβητηρίου ή του γυ¬ 
μναστηρίου μετά από εισήγηση του αρμόδιου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ ΚΑΘΗΚΟΝΤΑ ΔΡΑΣΤΗΡΙΟΤΗΤΕΣ 
ΠΡΟΪΣΤΑΜΕΝΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλλαγή αυτών. 

4. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίηση 
των υπαρχόντων αθλητικών χώρων. 

5. Συντονισμός παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία μετά αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8. Προγραμματισμός και οργάνωση αθλητικών και πολι¬ 
τιστικών εκδηλώσεων σχετικών με τα προγράμματα που 
υλοποιεί το Νομικό Πρόσωπο, με σκοπό τη διάδοση και 
την ανάπτυξη του αθλητικού πνεύματος σε όλους τους 
δημότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομήςτων αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

11. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητας τους. 

12. Μέριμνα για την αποφυγή ατυχημάτων κατά την 
ώρα της άθλησης των αθλουμένων στα τμήματα τους. 

13. Παροχή πρώτων βοηθειών, περίθαλψης,αντιμετώ¬ 
πιση εκτάκτων περιστατικών (κακώσεων, τραυματισμών 
κλπ.) όλων των αθλουμένων εντός των χώρων άθλησης. 

14. Τήρηση ατομικών καρτελών των αθλουμένων και 
σημείωση των επιδόσεωντους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Α.Κ. (διοργάνωση 
συνεντεύξεων τύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε. κ.α.) 

16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
του σμε κάθε πρόσφορο μέσο. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες κ.λπ.) 

Άρθρο 6 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
«ΑΘΛΗΤΙΚΟ ΚΕΝΤΡΟ ΔΗΜΟΥ ΤΡΙΠΟΛΗΣ» 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ', Β' και Α' (κατα¬ 
ληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ', Β', (καταληκτικός). 

• Τα προσόντα διορισμού των θέσεων περιγράφονται 
στα Π.Δ/τα 37787,22/1990 και 50/2001,όπως τροποποιή¬ 
θηκε με τις διατάξεις του Π.Δ/τος 347/2003. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 


ΚΑΤΗΓΟΡΙΑ ΠΕ 



ΚΛΑΔΟΣ ΘΕΣΕΙΣ ΠΡΟΒΛΕ- 

ΠΟΜΕΝΕΣ 

ΘΕΣΕΙΣ 

ΚΑΛΥΦΘΕΙΣΕΣ 

ΠΕ 

ΔΙΟΙΚΗΤΙΚΟΣ- 
ΟΙΚΟΝΟΜΙΚΟΣ 

1 

0 

ΠΕ 

ΠΟΛΙΤΙΚΩΝ 

ΜΗΧΑΝΙΚΩΝ 

1 

0 

ΠΕ 

ΜΗΧ/ΓΩΝ 

ΗΛΕΚ/ΛΟΓΩΝ 

ΜΗΧ/ΚΩΝ 

1 

0 

ΠΕ 

ΚΑΘΗΓΗΤΩΝ 
ΦΥΣΙΚΗΣ ΑΓΩΓΗΣ 

4 

0 


ΣΥΝΟΛΑ 

7 

0 

ΚΑΤΗΓΟΡΙΑ ΤΕ 

ΤΕ 

ΜΗΧΑΝΙΚΩΝ 

(ΠΟΛΙΤΙΚΩΝ 

ΜΗΧΑΝΙΚΩΝ) 

1 

0 

ΤΕ 

ΜΗΧΑΝΙΚΩΝ 

(ΗΛΕΚΤΡΟΛΟΓΩΝ) 

1 

0 

ΤΕ 

ΔΙΟΙΚΗΤΙΚΟΥ 

ΛΟΓΙΣΤΙΚΟΥ 

1 

0 

ΤΕ 

ΔΙΟΙΚΗΣΗΣ 




ΕΠΙΧΕΙΡΗΣΕΩΝ 

1 

0 


ΣΥΝΟΛΑ 

4 

0 

ΚΑΤΗΓΟΡΙΑ ΔΕ 

ΔΕ 

ΔΙΟΙΚΗΤΙΚΩΝ/ 

ΓΡΑΜΜΑΤΕΩΝ 

1 

0 

ΔΕ(30) ΤΕΧΝΙΚΩΝ 
ΥΔΡΑΥΛΙΚΩΝ 

1 

0 

ΔΕ 

ΤΕΧΝΙΚΟΣ 

ΓΕΩΠΟΝΙΑΣ 

1 

0 

ΔΕ 

ΤΕΧΝΙΚΟΣ 

ΗΛΕΚΤΡΟΝΙΚΟΣ 

1 

0 

ΔΕ 

ΚΗΠΟΥΡΩΝ 

1 

1 

ΔΕ 

ΤΕΧΝΙΚΟΣ 
ΔΟΜΙΚΩΝ ΕΡΓΩΝ 

1 

1 

ΔΕ ΤΕΧΝΙΚΟΣ 
ΗΛΕΚΤΡΟΛΟΓΙΚΟΥ 

1 

1 

ΔΕ 

ΤΕΧΝΙΤΩΝ 

ΣΥΝΤΗΡΗΤΩΝ 

ΚΤΙΡΙΩΝ 

1 

1 


ΣΥΝΟΛΑ 

8 

4 


ΚΑΤΗΓΟΡΙΑ ΥΕ 


ΥΕ 

ΦΥΛΑΚΩΝ 

4 

0 

ΥΕ 

ΝΥΧΤΟΦΥΛΑΚΩΝ 

2 

0 

ΥΕ 

ΓΕΝΙΚΩΝ 

ΚΑΘΗΚΟΝΤΩΝ 

6 

0 

ΥΕ 

ΠΡΟΣΩΠΙΚΟΥ 

ΚΑΘΑΡΙΟΤΗΤΑΣ 

5 

1 


ΣΥΝΟΛΑ 

17 

1 


Προσωποπαγείς θέσεις 

• Προβλέπονται δέκα (10) θέσεις διαφόρων ειδικοτή¬ 
των για την αντιμετώπιση εποχικών,περιοδικών ή πρό¬ 
σκαιρων αναγκών (άρθρο 18παρ. 12 Ν.2503/1997). 

Άρθρο 7 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΩΝ 

Α. Ο Προϊστάμενος της Διεύθυνσης προέρχεται από 
τους κλάδους: 

1. ΠΕ Διοικητικού - Οικονομικού και ελλείψει αυτού 

2. ΤΕ Διοικητικού - Λογιστικού 

3. ΤΕ Διοίκησης Επιχειρήσεων 

Β. Ο Π ροϊστάμενοςτου Τμήματος Διοικητικών καιΟικο- 
νομικών Υπηρεσιών προέρχεται από τους κλάδους: 

1. ΠΕ Διοικητικού - Οικονομικού 

2. ΤΕ Διοικητικού - Λογιστικού 

3. ΤΕ Διοίκησης Επιχειρήσεων 

Γ. Ο Προϊστάμενος του Τμήματος Συντήρησης και κα¬ 
τασκευών των αθλητικών εγκαταστάσεων προέρχεται 
από τους κλάδους: 

1. ΠΕ Μηχανικών και ελλείψει αυτού 

2. ΤΕ Μηχανικών και ελλείψει αυτού 

3. ΔΕ Τεχνικών 

Δ. Ο Προϊστάμενος του Τμήματος Αθλητικών και Πολι¬ 
τιστικών Δραστηριοτήτων προέρχεται από τους κλάδους: 

1. ΠΕ Καθηγητών Φυσικής Αγωγής και ελλείψει αυτού 

2. ΠΕ Διοικητικού- Οικονομικού και ελλείψει αυτού 

3. ΤΕ Διοικητικού-Λογιστικού και ελλείψει αυτού 

4. ΤΕ Διοίκησης Επιχειρήσεων 

Άρθρο 8 

Για το διορισμό, τα καθήκοντα, τους περιορισμούς ,το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Από την ψήφιση του παραπάνω Οργανισμού Εσωτερι¬ 
κής Υπηρεσίας δεν προκαλείται δαπάνη σε βάρος του 
προϋπολογισμού του οικονομικού έτους 2005. 

Άρθρο 10 

Η ισχύς του παρόντος Οργανισμού αρχίζει από η δημο¬ 
σίευση του στην Εφημερίδα της Κυβερνήσως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 31 Μαρτίου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

ΠΡΑΞΙΣ 60η' 

Σύσταση Τεχνικής Υπηρεσίας της Ιερός Μητροπόλεως 
Ξάνθης και Περιθεωρίου. 

ΤΟ ΜΗΤΡΟΠΟΛΙΤΙΚΟΝ ΣΥΜΒΟΥΛΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΞΑΝΘΗΣ 

Έχοντας υπ’ όψει: 

α. Τας σχετικός διατάξεις το Νόμου 590/1997 «Περί Κα¬ 
ταστατικό» Χάρτου της Εκκλησίας της Ελλάδος». 

β. Τας σχετικάς διατάξεις το υπ’ αριθμ. 8/1978 Κανονι¬ 
σμού της Ιεράς Συνόδου «Περί Ιερών Ναών και Ενοριών». 

γ. Την ανάγκην οργανώσεως Τεχνικής Υπηρεσίας παρά 
τη Ιερά Μητροπόλει, διά την Εκτέλεσιν των Εκκλησιαστι¬ 
κών Έργων. 

δ. Την ανάγκην καθορισμού των Οργάνων Τεχνικής 
Υπηρεσίας, όπως αυτά προβλέπονται από τον Νόμον 
1418/1984, τό Π.Δ. 609/1985 και τό Π.Δ. 23/1993 διά την 
αντιμετώπισιν της εκτελέσεως των έργων της Ιεράς Μη¬ 
τροπόλεως, τα οποία χρηματοδοτούνται από τας Δημο¬ 
σίους επενδύσεις καθώς και από τας επενδύσεις του Γ 
Κοινοτικού Πλαισίου Στηρίξεως. 

ε. Το υπ’ αριθμ. 1243/806/28.4.2004, εγκύκλιο σημείωμα 
της Ιεράς Συνόδου της εκκλησίας της Ελλάδος «Περί συ- 
στάσεως Τεχνικής Υπηρεσίας εις της Ιεράς Μητροπόλεις". 

Ορίζει τα ως κάτωθι: 

1. Ως αναθέτουσα Αρχή κατά την έννοιαν του Π.Δ. 
23/1993, ορίζεται τό Μητροπολιτικόν Συμβούλιον της Ιε¬ 
ράς Μητροπόλεως Ξάνθης και Περιθεωρίου 

2. Ως Προϊσταμένη Αρχή, κατά τήν έννοιαν του Νόμου 
1418/1984 και του Π.Δ. 609/1985, ορίζεται επίσης τό Μη- 
τροπολιτικόν Συμβούλιον της Ιεράς Μητροπόλεως Ξάν¬ 
θης και Περιθεωρίου. 

3. Ως Διευθύνουσα Υπηρεσία, κατά την έννοιαν του Νό¬ 
μου 1418/1984 και του Π.Δ. 609/1985, ορίζεται η Τεχνική 
Υπηρεσία της Ιεράς Μητροπόλεως Ξάνθης και Περιθεω- 
ρίου. 

4. Ως επιβλέπουσα Υπηρεσία, ορίζονται τα μέλη της Τε¬ 
χνικής Υπηρεσίας, τα οποία ασκούν και καθήκοντα επι- 
βλέποντος Μηχανικού κατ' ανάθεσιν. Επί πλέον καθήκο¬ 
ντα επιβλέποντος Μηχανικού, δύνανται να ανατεθούν και 
εις έτερα πρόσωπα, Ιδιώτας Μηχανικούς, οίτινες δύνα- 
νται νά προσληφθούν εκ της Ιεράς Μητροπόλεως, διά 
συμβάσεως ορισμένου έργου ή ορισμένου χρόνου, πρός 
κάλυψιν των αναγκών των εργολαβιών αι οποίαι δεν δύ- 
νανται να καλυφθώσιν από της Τεχνικής Υπηρεσίας. 

5. Ως Τεχνικόν Συμβούλιον, κατά τήν έννοιαντου Νόμου 
1418/1984 και του Π.Δ. 609/1985, ορίζεται το Τεχνικόν 
Συμβούλιον της οικείας Νομαρχίας η οποία γνωματεύει, 
εισηγείται και εποπτεύει επί των υπό εκτέλεσιν έργων και 
των τυχόν ανακυψάντων διαφορών και προβλημάτων επ' 
αυτών. 

6. Η εφαρμογή του θεσμικού πλαισίου εκτελέσεως των 
Δημοσίων έργων διέπει τας καταρτισθησομένας Συμβά¬ 
σεις εκτελέσεως έργων της Ιεράς Μητροπόλεως, υπάτην 
έννοιαν ισχύος των διατάξεών του, ως συμβατικών ρη¬ 
τρών. 

7. Διαφωνίας αίτινες τυχόν να προκύψουν, επιλύονται 
εις τα αρμόδια Δικαστήρια, με βάσιντην καθ’ ύλην και τό¬ 
πον αρμοδιότητα, όπως αύτη ορίζεται από τα Κ.Π.Α., με¬ 
τά την εξάντλησιν της Προδικασίας, όπως αύτη προβλέ- 
πεται διά του Νόμου 1418/1984 και του Π.Δ. 609/1985, 
αποφαινόμενου επί των αιτήσεων θεραπείας, του Μητρο- 


πολιτικού Συμβουλίου, μετά γνώμης του Τεχνικού Συμ¬ 
βουλίου της Ιεράς Μητροπόλεως. 

8. Η σύνταξις μελετών των πρός εκτέλεσιν έργων, πραγ¬ 
ματοποιείται υπό της Τεχνικής Υπηρεσίας, η δε θεώρησις 
αυτών υπάτου Προϊσταμένου αυτής. 

9. Διά την δημοπράτησιντων έργων, αι συνταχθείσαι με- 
λέται, εγκρίνονται υπό της Προϊσταμένης αρχής, δηλαδή 
τό Μητροπολιτικόν Συμβούλιον, τό οποίον εγκρίνει και 
την σχετικήν διακήρυξιν. 

10. Εις περίπτωσιν, καθ’ ην Τεχνική Υπηρεσία αδυνατεί 
να συντάξη και νά εκπονήση τας σχετικάς Μελέτας, δύ- 
ναται νά ανατεθή η εκπόνησις αυτών εις ειδικόν έμπειρον 
επί του πρός εκτέλεσιν έργου Μηχανικόν, κατόπιν απο- 
φάσεωςτης Προϊσταμένης Αρχής και μετά εισήγησιντου 
Τεχνικού Συμβουλίου. Αι μελέται, αι οποίαι συντάσσονται 
από τρίτων, θεωρούνται υπό της Τεχνικής Υπηρεσίας και 
εγκρίνονται από την Προϊσταμένην Αρχήν. 

Κατά ταύτα η οργάνωσις Τεχνικής Υπηρεσίας διά την 
εκτέλεσιν εκκλησιαστικών έργων εις την Ιερόν Μητρόπο- 
λιν Ξάνθης και Περιθεωρίου καθορίζεται ως κάτωθι: 

1. Η Προϊσταμένη Αρχή και η Αναθέτουσα Αρχή είναι το 
Μητροπολιτικόν Συμβούλιον της Ιεράς Μητροπόλεως 
Ξάνθης και Περιθεωρίου. 

2. Η Διευθύνουσα Υπηρεσία, είναι η Τεχνική Υπηρεσία 
της Ιεράς Μητροπόλεως, η οποία στελεχώνεται εκ τριών 
Μηχανικών, δυναμένη να ανανεωθή. 

α. Μιχαήλ Αμοιρίδηντου Χρήστου, Πολιτικόν Μηχανικόν 

β. Παναγιώτην Μυλωνάντου Βασιλείου, Μηχανολόγον 
Μηχανικόν, του πρώτου οριζόμενου ως Προϊσταμένου 
της Υπηρεσίας, η οποία ενεργεί και ως επιβλέπουσα Υπη¬ 
ρεσία. 

Η παρούσα πράξις να δημοσιευθεί εις την Εφημερίδα 
της Κυβερνήσεως. 

Ξάνθη, 23 Δεκεμβρίου 2004 

Ο Μητροπολίτης 
Τ Ο Ξάνθης και Περιθεωρίου 
ΠΑΝΤΕΛΕΗΜΩΝ 
-♦- 

ΠΡΑΞΙΣ 13 §1 

(3) 

Σύσταση Τεχνικής Υπηρεσίας της Ιεράς Μητροπόλεως 
Κερκύρας, Παξών και Διαποντίων Νήσων. 

ΤΟ ΜΗΤΡΟΠΟΛΙΤΙΚΟΝ ΣΥΜΒΟΥΛΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡΚΥΡΑΣ, 

ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ 

Έχον υπ’ όψει: 

α. Τας σχετικάς διατάξεις του Νόμου 590/1977 «Περί 
Καταστατικού Χάρτου της Εκκλησίας της Ελλάδος». 

β. Τας σχετικάς διατάξεις του υπ’ αριθ. 8/1978 Κανονι¬ 
σμού της Ιεράς Συνόδου «Περί των Ιερών Ναών και Ενο¬ 
ριών». 

γ. Την ανάγκην οργανώσεως Τεχνικής Υπηρεσίας παρά 
τη Ιερά Μητροπόλει, διά την εκτέλεσιν Εκκλησιαστικών 
Έργων. 

δ. Την ανάγκην καθορισμού των Οργάνων Τεχνικής 
Υπηρεσίας, όπως αυτά προβλέπονται από τον Νόμον 
1418/1984, τό Π.Δ. 609/1985 και το Π.Δ. 23/1993 διά την 
αντιμετώπισιν της εκτελέσεως των έργων της Ιεράς Μη¬ 
τροπόλεως, τα οποία χρηματοδοτούνται από τας Δημο¬ 
σίας επενδύσεις καθώς και από τας επενδύσεις του Γ' Κοι¬ 
νοτικού Πλαισίου Στηρίξεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε. Το υπ’ αριθμ. πρωτ. 1243/806/28.4.2004 εγκύκλιον 
Σημείωμα της Ιερός Συνόδου της εκκλησίας της Ελλάδος 
«Περί συστάσεως Τεχνικής Υπηρεσίας εις τας Ιερός Μη- 
τροπόλεις. 

Αποφασίζειτήν σύστασιν Τεχνικής Υπηρεσίας της Ιερός 
Μητροπόλεως Κερκύρας, Παξών και Διαποντίων Νήσων 
και ορίζει τά κάτωθι: 

1. Ως αναθέτουσα Αρχή κατά την έννοιαν του Π.Δ. 
23/1993, ορίζεται το Μητροπολιτικόν Συμβούλιον της Ιε¬ 
ρός Μητροπόλεως Κερκύρας, Παξών και Διαποντίων Νή¬ 
σων. 

2. Ως Προϊστάμενη Αρχή, κατά την έννοιαν του Νόμου 
1418/1984 και του Π.Δ. 609/1985, ορίζεται επίσης το Μη- 
τροπολιτικόν Συμβούλιον της Ιερός Μητροπόλεως Κερ¬ 
κύρας, Παξών και Διαποντίων Νήσων. 

3. Ως Διευθύνουσα Υπηρεσία, κατά την έννοιαν του Νό¬ 
μου 1418/1984 και του Π.Δ. 609/1985, ορίζεται η Τεχνική 
Υπηρεσία της Ιερός Μητροπόλεως Κερκύρας, Παξών και 
Διαποντίων Νήσων. 

4. Ως επιβλέπουσα Υπηρεσία, ορίζονται τα μέλη της Τε¬ 
χνικής Υπηρεσίας, τα οποία ασκούν και καθήκοντα επι- 
βλέποντος Μηχανικού κατ’ ανάθεσιν. Επί πλέον καθήκο¬ 
ντα επιβλέποντος Μηχανικού, δύνανται να ανατεθούν και 
εις έτερα πρόσωπα, Ιδιώτας Μηχανικούς, οίτινες δύνα- 
νται νά προσληφθούν εκ της Ιερός Μητροπόλεως, διά 
συμβάσεως ορισμένου έργου ή ορισμένου χρόνου, πρός 
κάλυψιν των αναγκών των εργολαβιών αι οποίαι δεν δύ- 
νανται να καλυφθώσιν υπό της Τεχνικής Υπηρεσίας. 

5. ΩςΤεχνικόνΣυμβούλιον, κατά την έννοιαν του Νόμου 
1418/1984 καιτου Π.Δ. 609/1985, ορίζεταιτο Τεχνικό Συμ¬ 
βούλιο της οικείας Νομαρχίας, η οποία γνωματεύει, ειση- 
γείται και εποπτεύει επί των υπό εκτέλεσιν έργων και των 
τυχόν ανακυψάντων διαφορών και προβλημάτων επ’ αυ¬ 
τών. 

6. Η εφαρμογή του θεσμικού πλαισίου εκτελέσεως των 
Δημοσίων Έργων διέπει τας καταρτιθησομένας Συμβά¬ 
σεις εκτελέσεως έργων της Ιερός Μητροπόλεως, υπό την 
έννοιαν ισχύος των διατάξεών του, ως συμβατικών ρη¬ 
τρών. 

7. Διαφωνίας αίτινες τυχόν νά προκύψουν, επιλύονται 
εις τα αρμόδια Δικαστήρια, με βάσιν την καθ’ ύλην και τό¬ 
πον αρμοδιότητα, όπως αύτη ορίζεται από το Κ.Π.Α., με¬ 
τά την εξάντλησιν της Προδικασίας, όπως αύτη προβλέ- 
πεται διά του Νόμου 1418/1984 και του Π.Δ. 609/1985, 
αποφαινομένου επί των αιτήσεων θεραπείας, του Μητρο- 
πολιτικού Συμβουλίου, μετά γνώμης του Τεχνικού Συμ¬ 
βουλίου της Ιερός Μητροπόλεως. 

8. Η σύνταξις μελετώντων πρός εκτέλεσιν έργων, πραγ¬ 
ματοποιείται υπό της Τεχνικής Υπηρεσίας, η δέ θεώρησις 
αυτών υπάτου Προϊσταμένου αυτής. 

9. Διά την δημοπράτησιν των έργων, αι συνταχθείσαι 
μελέται, εγκρίνονται υπό της Προϊσταμένης Αρχής, δη¬ 
λαδή το Μητροπολιτικόν Συμβούλιον, το οποίον εγκρίνει 
και την σχετικήν διακήρυξιν. 

10. Ειςτηνπερίπτωσιν, καθ’ην η Τεχνική Υπηρεσία αδυ¬ 
νατεί νά συντάξη και να εκπονήση τας σχετικός Μελέτας, 
δύναται να ανατεθή η εκπόνησις αυτών εις ειδικόν έμπει¬ 
ρον επί του πρός εκτέλεσιν έργου Μηχανικόν, κατόπιν 
άποφάσεωςτης Προϊσταμένης Αρχής, και μετάεισήγησιν 
του Τεχνικού Συμβουλίου. Αι μελέται, αι οποίαι συντάσ- 
σονται υπό τρίτων, θεωρούνται υπό της Τεχνικής Υπηρε¬ 
σίας και εγκρίνονται από την Προϊσταμένην Αρχήν. 


Κατά ταύτα η οργάνωσις Τεχνικής Υπηρεσίας διά την 
εκτέλεσιν εκκλησιαστικών έργων εις την Ιερόν Μητρόπο- 
λιν Κερκύρας, Παξών και Διαποντίων Νήσων καθορίζεται 
ως κάτωθι: 

1. Η Προϊσταμένη Αρχή και η Αναθέτουσα Αρχή είναι το 
Μητροπολιτικόν Συμβούλιον της Ιερός Μητροπόλεως 
Κερκύρας, Παξών και Διαποντίων Νήσων. 

2. Η Διευθύνουσα Υπηρεσία, είναι η Τεχνική Υπηρεσία 
της Ιερός Μητροπόλεως, η οποία στελεχώνεται εκ τριών 
Μηχανικών, διοριζομένους, υπάτου οικείου Μητροπολιτι- 
κού Συμβουλίου, επίτριετή θητεία, δυναμένη νά ανανεω¬ 
θεί. 

Η παρούσα πράξις νά δημοσιευθεί εις την Εφημερίδα 
της Κυβερνήσεως. 

Κέρκυρα, 7 Μαρτίου 2005 

Ο Πρόεδρος του Μητροπολιτικού Συμβουλίου 
Τ Ο Κερκύρας, Παξών 
και Διαποντίων Νήσων 
ΝΕΚΤΑΡΙΟΣ 

-♦- 

ΠΡΑΞΙΣ 6η/2004 

(4) 

Σύσταση Τεχνικής Υπηρεσίας της Ιερός Μητροπόλεως 
Δρυϊνουπόλεως, Πωγωνιανής και Κονίτσης. 

ΤΟ ΜΗΤΡΟΠΟΛΙΤΙΚΟΝ ΣΥΜΒΟΥΛΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΔΡΥΪΝΟΥΠΟΛΕΩΣ, 
ΠΩΓΩΝΙΑΝΗΣ ΚΑΙ ΚΟΝΙΤΣΗΣ 

Έχοντας υπ’ όψει: 

α) Τάς σχετικός διατάξεις του Νόμου 590/1977 «Περί 
Καταστατικού Χάρτου της Εκκλησίας της Ελλάδος». 

β) Τας σχετικός διατάξεις του υπ’ αριθ. 08/1978 Κανονι¬ 
σμού της Ιερός Συνόδου «Περί Ιερών Ναών και Ενοριών". 

γ) Τ ην ανάγκην Οργανώσεως Τ εχνικής Υπηρεσίας παρά 
τη Ιερά Μητροπόλει διά την εκτέλεσιν των εκκλησιαστι¬ 
κών έργων. 

δ) Τήν ανάγκην καθορισμού των οργάνων Τεχνικής 
Υπηρεσίας, όπως αυτά προβλέπωνται από τόν Νόμον 
1418/1984, το Π.Δ. 609/1985 και το Π.Δ. 23/1993 διά την 
αντιμετώπισιν της εκτελέσεως των έργων της Ιερός Μη¬ 
τροπόλεως, τα οποία χρηματοδοτούνται από τας Δημο¬ 
σίας επενδύσεις καθώς και από τας επενδύσεις του Γ 
Κοινοτικού Πλαισίου Στηρίξεως. 

ε) Τα υπ’ αριθ. 1243/806/28.4.2004 εγκύκλιο σημείωμα 
της Ιερός Συνόδου της Εκκλησίας της Ελλάδος «Περί συ¬ 
στάσεως Τεχνικής Υπηρεσίας εις τας Ιερός Μητροπό- 
λεις». 

Ορίζει τά κάτωθι: 

1. Ως Αναθέτουσα Αρχή, κατά την έννοιαν του Π.Δ. 
23/1993, ορίζεται το Μητροπολιτικόν Συμβούλιον της Ιε¬ 
ρός Μητροπόλεως Δρυϊνουπόλεως, Πωγωνιανής και Κο¬ 
νίτσης. 

2. Ως Προϊσταμένη Αρχή, κατά την έννοιαν του Νόμου 
1418/1984 καιτου Π.Δ. 609/1985 ορίζεται επίσης το Μη- 
τροπολιτικόν Συμβούλιον της Ιερός Μητροπόλεως Δρυϊ- 
νουπόλεως, Πωγωνιανής και Κονίτσης. 

3. Ως διευθύνουσα Υπηρεσία, κατά την έννοιαν του Νό¬ 
μου 1418/1984 καιτου Π.Δ. 609/1985, ορίζεται η Τεχνική 
Υπηρεσία της Ιερός Μητροπόλεως Δρυϊνουπόλεως, Πω- 
γωνιανής και Κονίτσης. 

4. Ως επιβλέπουσα Υπηρεσία ορίζονται τα μέλη της Τε¬ 
χνικής Υπηρεσίας, τα οποία ασκούν και καθήκοντα επι- 

βλέποντος Μηχανικού κατ’ ανάθεσιν. Επί πλέον καθήκο¬ 
ντα επιβλέποντος Μηχανικού, δύνανται να ανατεθούν και 
εις έτερα πρόσωπα, ιδιώτας Μηχανικούς, οίτινες δύνα- 
νται να προσληφθούν εκ της Ιερός Μητροπόλεως, διά 
συμβάσεως ορισμένου έργου ή ορισμένου χρόνου, πρός 
κάλυψιν των αναγκών των εργολαβιών, αι οποίαι δεν δύ- 
νανται να καλυφθώσιν υπό της Τεχνικής Υπηρεσίας. 

5. Ως Τεχνικόν Συμβούλιον, κατά την έννοιαντου Νόμου 
1418/1984 και του Π.Δ. 609/1985, ορίζεται το Τεχνικόν 
Συμβούλιοντης οικίας Νομαρχίας, το οποίον γνωματεύει, 
εισηγείται και εποπτεύει επί των υπό εκτέλεσιν έργων και 
των τυχόν ανακυψασών διαφορών και προβλημάτων επ’ 
αυτών. 

6. Η εφαρμογή του θεσμικού πλαισίου εκτελέσεως των 
Δημοσίων έργων διέπειτας καταρτισθησομένας Συμβάσεις 
εκτελέσεως έργων της Ιερός Μητροπόλεως, υπό την έννοι¬ 
αν ισχύος των διατάξεώντου, ως συμβατικών ρητρών. 

7. Διαφωνίαι, αίτινες τυχόν θά προκύψουν, επιλύονται 
εις τα αρμόδια Δικαστήρια, με βάσιντην καθ’ ύλην και τό¬ 
πον αρμοδιότητα, όπως αυτή ορίζεται από το Κ.Π.Α., με¬ 
τά την εξάντλησιν της Προδικασίας, όπως αύτη προβλέ- 
πεται διά του Νόμου 1418/1984 και του Π.Δ. 609/1985, 
αποφαινόμενου επί των αιτήσεων θεραπείας, του Μητρο- 
πολιτικού Συμβουλίου μετά γνώμης του Τεχνικού Συμ¬ 
βουλίου της Ιερός Μητροπόλεως. 

8. Η σύνταξις μελετών των πρός εκτέλεσιν έργων πραγ¬ 
ματοποιείται υπό της Τεχνικής Υπηρεσίας, η δε θεώρησις 
αυτών υπάτου Προϊσταμένου αυτής. 

9. Διά την δημοπράτησιντων έργων αι συνταχθείσαι με- 
λέται εγκρίνονται υπό της Προϊσταμένης Αρχής, δηλαδή 
το Μητροπολιτικόν Συμβούλιον, το οποίον εγκρίνει και 
την σχετικήν Διακήρυξιν. 

10. Εις περίπτωσιν, καθ’ ην η Τεχνική Υπηρεσία αδυνα¬ 
τεί νά συντάξη και να εκπονήση τας σχετικός Μελέτας, 
δύναται να ενατεθή η εκπόνησις αυτών εις ειδικόν έμπει¬ 
ρον επί του πρός εκτέλεσιν έργου Μηχανικόν, κατόπιν 
αποφάσεωςτης Προϊσταμένης Αρχής, και μετάεισήγησιν 
του Τεχνικού Συμβουλίου. Αι μελέται, αι οποίαι συντάσ- 
σονται υπό τρίτων, θεωρούνται υπό της Τεχνικής Υπηρε¬ 
σίας και εγκρίνονται υπό την Προϊσταμένην Αρχήν. 

Κατά ταύτα η οργάνωσις Τεχνικής Υπηρεσίας διά την 
εκτέλεσιν εκκλησιαστικών Έργων εις την Ιερόν Μητρόπο- 
λινΔρυϊνουπόλεως, Πωγωνιανής και Κονίτσης καθωρίζε- 
ται ως κάτωθι: 

1. Η Προϊσταμένη Αρχή και η αναθέτουσα αρχή είναι το 
Μητροπολιτικόν Συμβούλιον της Ιερός Μητροπόλεως 
Δρυϊνουπόλεως, Πωγωνιανής και Κονίτσης. 

2. Η Διευθύνουσα Υπηρεσία, είναι η Τεχνική Υπηρεσία 
της Μητροπόλεως, η οποία στελεχώνεται έκτων: 

α) Γεωργίου Πούλιου, Αρχιτέκτονος Μηχανικού και 

β) Ιωάννου Κυρίτση, Τοπογράφου Μηχανικού, του πρώ¬ 
του οριζομένου ως Προϊσταμένου της Υπηρεσίας, η 
οποία ενεργεί και ως Επιβλέπουσα Υπηρεσία. 

ΤΕΧΝΙΚΗ ΥΠΗΡΕΣΙΑ ΙΕΡΑΣ ΜΗΤΡΟΠΟΛΕΩΣ 
ΔΡΥΪΝΟΥΠΟΛΕΩΣ, ΠΩΓΩΝΙΑΝΗΣ & ΚΟΝΙΤΣΗΣ 

• Αρμοδιότητες Τεχνικής Υπηρεσίας 

Εκπονεί τας μελέτας των τεχνικών και καλλιτεχνικών έρ¬ 
γων, παρακολουθεί, ελέγχει και εγκρίνει μελέτας που εκ¬ 
πονούν ιδιώται Μηχανικοί διά τα έργα της Ιερός Μητρο¬ 
πόλεως, επιβλέπει και ελέγχει κατασκευάς, επισκευάς και 
συντηρήσεις των έργων Αυτής που εκτελούνται, είτε με 
ενάδοχον, είτε με Αυτεπιστασίαν σύμφωνα με τάς διατά¬ 


ξεις του Καν. 55/1974 της Ιερός Συνόδου της εκκλησίας 
της Ελλάδος, τας συμπληρωματικός των αντιστοίχων Νό¬ 
μων 716/1977 και 1418/1984 μετά των εκτελεστικών τους 
Προεδρικών Διαταγμάτων και των συμπληρωματικών και 
τροποποιητικών αυτών Νόμων, όπως ισχύουν εως σήμερα. 

• Τμήμα Τεχνικής Υπηρεσίας 

ΑΙ. Σχεδιασμού, εκπονήσεως, Παρακολουθήσεως Με¬ 
λετών και Προδιαγραφών 

Τό τμήμα ασχολείται με τον σχεδιασμόν, εκπόνησιν ή 
προκήρυξιν, επίβλεψιν και παραλαβήν μελετών, καθώς 
και την σύνταξιν προδιαγραφών διά τα έργα (τεχνικά και 
καλλιτεχνικά), πού πρόκειται να εκτελεσθούν υπό την Ιε¬ 
ρόν Μητρόπολιν. 

Συνοπτικά αι ιρμοδιότητες του τμήματος περιγράφο- 
νται ως εξής: 

• Εκπόνησις προτάσεων προγραμμάτων έργων και με¬ 
λετών. 

• Εκπόνησις μελετών και προδιαγραφών μελετών. 

• Διαδικασίαι προσκλήσεως εκδηλώσεως ενδιαφέρο¬ 
ντος δι’ ανάθεσιν μελετών. 

• Αξιολόγησις, επιλογή μελετητών. 

• Έλεγχος, επίβλεψις, διασφάλισις της ποιότητος των 
συντασσομένων μελετών και τήρησις του συμβατικού 
χρονοδιαγράμματος. 

• Παραλαβή μελετών. 

• Σύνταξις τεχνικών δελτίων έργων. 

• Σύνταξις μηνιαίων δελτίων παρακολουθήσεως. 

• Σύνταξις τριμηνιαίων δελτίων παρακολουθήσεως. 

• Σύνταξις εκθέσεων παρακολουθήσεως και αξιολογή- 
σεως έργων. 

• Παρακολούθησις και καταγραφή της καταστάσεως 
των ακινήτων. 

Α2. Τμήμα Δημοπρατήσεων, Συντηρήσεων και επιβλέ¬ 
ψεων έργων 

Το τμήμα αχολείται με την Δημοπράτησιν και παρακο¬ 
λούθησή, τεχνικήν υποστήριξιν, επίβλεψιν και έλεγχον 
των έργων και συντηρήσεων (τεχνικών και καλλιτεχνι¬ 
κών), που υλοποιούνται υπό την Ιερόν Μητρόπολιν. 

Η κατασκευή των έργων δυνατόν να γίνεται, είτε με επι¬ 
λογήν αναδόχου (Δημοπράτησις), είτε με Αυτεπιστασίαν. 

Συνοπτικά, το παραπάνω τμήμα έχει τας εξής αρμοδιό¬ 
τητας: 

Α. Οργάνωσις Εργολαβίας - Δημοπρασίας - Επιλογή 
Αναδόχου 

• Έλεγχος ποσοτήτων προμετρήσεων υλικών και ερ¬ 
γασιών. 

• Έλεγχος και αναπροσαρμογή άρθρων και αναλυτι¬ 
κών τιμολογίων. 

• Έλεγχος και αναπροσαρμογή των προϋπολογισμών 
κατασκευής. 

• Σύνταξις Τευχών Δημοπρατήσεως. 

• Διαδικασία Δημοπρατήσεως έργων. 

• Αξιολόγησις αναδόχου. Αξιολόγησις υφισταμένου 
εργατικού δυναμικού. Αξιολόγησις επί μέρους επεργολά- 
βων εις την περίπτωσιν Αυτεπιστασίας. 

• Σύνταξις Συμβάσεων - Συμφωνητικών. 

• Παραλαβή και έλεγχος εγγυητικών επιστολών. 

• Προετοιμασία εργοταξίου (Χάραξις, οριοθέτησις, 
δειγματοληπτικοίτομαί, κ.λ.π.). 

• Εγκατάστασις και ενημέρωσις αναδόχου ή υπεργο- 
λάβων (Αυτεπιστασία). 

• Έρευνα και πρόσληψις επί πλέον εργατικού δυναμι¬ 
κού. 

• Αξιολόγησις υφισταμένου μηχανολογικού εξοπλι¬ 
σμού. 

• Έρευνα αγοράς και προμήθεια του επί πλέον απαι- 
τουμένου εξοπλισμού. 

• Εξασφάλισις αναγκαίων πιστώσεων (Αυτεπιστασία). 

Β. Εγκατάστασις και προετοιμασία εργοταξίου 

• Έλεγχος αναδόχου δι’ εξασφάλισιντων απαραιτήτων 
αδειών, εγκρίσεων, αναγγελίαν υπότας αρμόδιας υπηρε¬ 
σίας. 

• Έλεγχος και έγκρισις Χρονοδιαγράμματος - Οργανο¬ 
γράμματος Αναδόχου. 

• Μελέτη και σύνταξις Χρονοδιαγράμματος - Οργανο¬ 
γράμματος εις τα έργα πού εκτελούνται μέ Αυτεπιστα¬ 
σίαν. 

• Έλεγχος ποιότητος και πιστότητος υλικών, εργαστη¬ 
ριακοί έλεγχοι. 

• Έλεγχος πηγών λήψεως υλικών. 

• Έλεγχος στελεχώσεως και τεχνικής καταρτίσεως συ¬ 
νεργείων κατασκευής. 

• Έλεγχος μέτρων ασφαλείας και φυλάξεως εργοταξί¬ 
ου. 

• Καθορισμός διακινήσεως και αποθηκεύσεως υλικών 
και μηχανημάτων. 

• Μελέτη και καθορισμός υφισταμένων πηγών ενεργεί- 
ας δι’ εργοταξιακήν χρήσιν. 

• Έγκρισις Μελέτης σναδόχου διά την εγκατάστασιν ει¬ 
δικού μηχανολογικού εξοπλισμού. 

Εις την περίπτωσιν εκτελέσεως έργου με Αυτεπιστα¬ 
σίαν. 

• Εξασφάλισις των απαραιτήτων αδειών, εγκρίσεων, 
αναγγελιών υπό αρμοδίας υπηρεσίας. 

• Αναλυτική παρουσίασις και επεξήγησις της διαδικα¬ 
σίας παραγωγής του έργου εις τους εμπλεκομένους. 

• Καθορισμός του μηχανισμού παραγγελίας, διακινή- 
σεως και υποθηκεύσεως υλικών και μέσων κατασκευής. 

• θέσπισις μέτρων ασφαλείας και φύλαξις εργοταξίου. 

• Μελέτη και καθορισμός υφισταμένων πηγών ενεργεί- 
ας δι’ εργοταξιακήν χρήσιν. 

• Επιμέρους μελέται διά την εγκατάστασιν ειδικού μη¬ 
χανολογικού Εξοπλισμού. 

• Επιμερισμός εργασιών και στελέχωσις με τα αντί¬ 
στοιχα συνεργεία κατασκευής. 

• Εξασφάλισις και τακτοποίησις των καταλυμάτων του 
εργατικού δυναμικού. 

• Καθορισμός ημερησίου προγράμματος διαβιώσεως 
εργατών. 

Γ. Ανάπτυξις εργασιών κατασκευής. 

• Γνωμοδότησις επιμερισμού εργασιών και στελεχώ¬ 
σεως των αντιστοίχων συνεργείων κατασκευής. 

• Επίβλεψιςτωνεκτελουμένωνεργασιών (καθημερινή). 

• Επιμέτρησις των εκτελουμένων εργασιών (καθημερι¬ 
νή). 

• Σύνταξις καθημερινού αναλυτικού ημερολογίου πα- 
ρακολουθήσεως εργασιών. 

• Σύνταξις εβδομαδιαίου φύλλου αναφοράς προόδου 
εργασιών. 

• Ηλεκτρονική παρακολούθησις και επεξεργασία της 
προόδου εργασιών και κοστολογίων (Ριό)θοΙ Μαηαρ- 
πίθπΐ). 

• Οργάνωσις βασικών πληροφοριών έργου. 

• Επεξεργασία βασικών πληροφοριών έργου. 


• Ανάπτυξις εργασιών έργου. 

• Οργάνωσις διάρκειας και συσχετίσεως εργασιών. 

• Προσθήκαι εργασίας εις τα διαγράμματα ΟαπΙ (πλη- 
ροφορίαιχρόνου) και ΡθγΙ (πληροφορίαι συσχετίσεως ερ¬ 
γασιών) . 

• Εξέτασις επιπέδων λεπτομέρειας. 

• Οργάνωσις βασικών ημερολογίων έργου από άποψιν 
πόρων. 

• Εξέτασις κόστους. 

• Διευθέτησις περιορισμών χρόνου. 

• Διευθέτησις ανταγωνισμών πόρων. 

• Προγραμματισμός και κόστος. 

• Επεξεργασία παρακολουθήσεως εργασιών μετά δια¬ 
γράμματα ΟαηΙ και ΡθγΙ. 

• Έλεγχος προόδου εργασιών. 

• Επισκόπησις της διαδικασίας ελέγχου. 

• Αλλαγή της διάρκειας εργασιών, απαλειφή καθυστε¬ 
ρήσεων. 

• Εύρεσις και αλλαγή των περιορισμών εργασίας. 

• Αναπρογραμματισμός εργασιών που έχουν καθυστε¬ 
ρήσει. 

• Σύγκρισις τρέχοντος χρονοδιαγράμματος με το πλά¬ 
νο αναφοράς και εμφάνισις ενδιαμέσου πλάνου. 

• Εξειδίκευσις της αναφοράς εργασίας - Γ ροφήματα. 

• Σχεδιαστική υποστήριξις επεξηγήσεως κατασκευα¬ 
στικών λεπτομερειών. 

• Αντιμετώπισις παρεκκλίσεων από την μελέτην εν συ¬ 
νεργασία με τούς επιβλέποντας μελετητάς. 

• Έρευνα αγοράς διά την βελτιστοποίησιν υλικών και 
τεχνικών κατασκευής. 

• Καθορισμός Νέων εργασιών και Νέων Τιμών Μονά- 
δος. 

• Έλεγχος και έγκρισις αναλυτικών επιμετρήσεων ανα¬ 
δόχου. 

• Έλεγχος και έγκρισις Π.Π.Α.Ε. αναδόχου. 

• Έλεγχος και έγκρισις ανακεφαλαιωτικών Πινάκων 
αναδόχου. 

• Έλεγχος και έγκρισις Πιστοποιήσεων αναδόχου. 

• Αναπροσαρμογή χρονοδιαγράμματος και οργανο¬ 
γράμματος. 

• Μελέτη, σύνταξις και έγκρισις Συμπληρωματικών 
Συμβάσεων με τον ανάδοχον. 

• Τμηματική παραλαβή ολοκληρωμένων φάσεων του 
έργου. 

• Προσωρινή παραλαβή του έργου. 

• Οριστική παραλαβή του έργου. 

Η Διεύθυνσιςτης Τεχνικές Υπηρεσίας ασκείται από στέ¬ 
λεχος με τυπικά και ουσιαστικά προσόντα τα απαιτούμε- 
να από τας κειμένας διατάξεις περί Δημοσίων και εκκλη¬ 
σιαστικών υπαλλήλων και επιπλέον έχον: Δίπλωμα Μηχα¬ 
νικού Α.Ε.Ι. μέ ΙΟετή αποδεδειγμένην εμπειρίαν εις 
μελέτας και προβλέψεις τεχνικών έργων, αρτίαν γνώσιν 
μιας ξένης γλώσσας κατά προτίμησιν της Αγγλικής και 
αρτίαν γνώσιν χρήσεως και προγραμμάτων ηλεκτρονικού 
υπολογιστού. 

Η παρούσα πράξις να δημοσιευθή εις την Εφημερίδα 
της Κυβερνήσεως. 

Εν Δελβινακίω τη 22α Νοεμβρίου 2004 
Ο Πρόεδρος του Μητροπολιτικού Συμβουλίου 
Ο Μητροπολίτης 

Τ Ο Δρυϊνουπόλεως, Πωγωνιανής και Κονίτσης ΑΝΔΡΕΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




